Христо Радевски
Весело

chitanka.info

Ясен, слънчев, весел ден е.

Весела е пролетта.

Сводът весел е над мене,

весело цъфтят цветя.

Веселите птички пеят,

весел вятърът люлее

веселият дъб висок.

Нейде весело зареян,

весело шуми поток.

Весело земята диша,

весел съм, деца, и аз.

И реших се да напиша

книжка весела за вас.

И ако не съм успял —

много ще ми бъде жал!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.